Source: https://octavpelin.wordpress.com/2013/01/04/
Timestamp: 2020-04-07 07:35:08+00:00

Document:
04 | ianuarie | 2013 | Octavpelin's Weblog
MINISTRUL JUSTITIEI ,MONA PIVNICERU CATRE TRAIAN BASESCU:”SA TE TEMI DE GRECI,CHIAR SI ATUNCI CAND ITI ADUC DARURI!”
Traian Băsescu şi ministrul Justiţiei, Mona Pivniceru, au avut, vineri, un scurt schimb de replici la finalul participării şefului statului la şedinţa CSM:
Traian Băsescu: „Doamna ministru, sărut mâna”.
Mona Pivniceru: „Să te temi de greci chiar şi atunci când îţi aduc daruri”.
Traian Băsescu râzând: „Dar eu v-am adus daruri, doamnă!”
Livia Stanciu, preşedintele ICCJ: „Acum depinde cine dintre cei doi sunt greci”.
Traian Băsescu: „Doamna ştie pentru că de fapt multe dintre lucrurile pe care le-am spus aici sunt contradicţii între mine şi doamna ministru”.
Livia Stanciu: „Contradicţiile sunt constructive. Trebuie să mai şi zâmbim”.
Etichete:CHIAR SI ATUNCI CAND NU-TI ADUC DARURI!", MINISTRUL JUSTITIEI MONA PIVNICERU CATRE TRAIAN BASESCU:"SA TE TEMI DE GRECI
AGENTIILE DE PRESA STRAINE REFLECTA DECESUL REGIZORULUI SERGIU NICOLAESCU!
Agenţiile internaţionale de presă reflectă decesul lui Sergiu Nicolaescu, subliniind multiplele faţete ale personalităţii sale – regizor, scenarist, actor, realizator de producţii de referinţă şi unul dintre cei mai activi cineaşti la nivel mondial, dar şi implicarea sa în politică, în calitate de senator. Agenţiile de presă sunt unanime în aprecierea că Nicolaescu a fost cel mai bine cunoscut pentru filmele sale istorice, pentru care a primit recunoaştere internaţională.
Sergiu Nicolaescu, un regizor român prolific şi popular cunoscut pentru epopeele sale istorice, care a servit însă şi ca senator, a încetat din viaţă joi, la vârsta de 82 de ani, relatează Associated Press.
Spitalul Elias a informat că Nicolaescu a murit din cauza unor complicaţii cardiace şi pulmonare după o intervenţie chirurgicală în urma unor probleme digestive.
AP aminteşte că Sergiu Nicolaescu a renunţat la politică în luna decembrie, după ce a fost senator social-democrat începând din 1992.
Nicolaescu a realizat aproximativ 50 de filme în timpul vieţii sale şi, deşi a avut o carieră în politică, a continuat să regizeze filme, cum ar fi „Orient Express” în 2004.
El a fost cel mai bine cunoscut pentru filmele istorice care au beneficiat de aprecierea regimului comunist înainte de prăbuşirea acestuia în 1989. Filmul său „Mihai Viteazul”, din 1979, este considerat un clasic cinematografic în România, apreciază agenţia de presă americană.
„O stea a României s-a stins astăzi”, a declarat premierul Victor Ponta, citat de AP.
Nicolaescu a fost, de asemenea, actor şi a avut mai multe roluri de primă mărime în timpul carierei sale, îndeosebi jucându-l pe regele Carol I în filmul „Carol I”, o peliculă pe care a şi regizat-o în 2010.
Soţia lui Nicolaescu, Dana, a afirmat într-o declaraţie că jurnaliştilor le este interzis să facă fotografii sau să filmeze la funeraliile lui, care au loc sâmbătă.
France Presse mai notează că regizorul, scenaristul şi actorul român Sergiu Nicolaescu este autorul a peste 60 de filme în 50 de ani de carieră.
Născut în 1930, Sergiu Nicolaescu şi-a făcut debutul în 1962 cu un documentar, după care a realizat, în 1966, filmul „Dacii”, o coproducţie grandioasă româno-franceză, ce urma să inaugureze o serie de filme istorice foarte în ton cu propaganda comunistă a timpului, comentează AFP.
În 1979, Sergiu Nicolaescu a realizat „Mihai Viteazul”, un film dedicat domnitorului muntean omonim, care a devenit o producţie de referinţă a cinematografiei româneşti.
Regizorul român cel mai prolific a jucat, de asemenea, în circa 30 de filme, întruchipându-i, rând pe rând, pe domnitorul muntean Mircea cel Bătrân, pe mareşalul pro-nazist Ion Antonescu (văzut ca un erou, în pofida politicii sale antisemite, potrivit AFP) sau pe regele Carol I.
France Presse remarcă şi că Nicolaescu a fost, între 1990 şi decembrie 2012, membru al Senatului, din partea Frontului Salvării Naţionale, iar apoi a Partidului Social Democrat (PSD).
Celebrul regizor român Sergiu Nicolaescu a murit la vârsta de 82, joi, ca urmare a unor complicaţii chirurgicale, notează şi agenţia chineză de presă Xinhua. Nicolaescu, care suferea de o tulburare digestivă cronică benignă, a fost supus unei operaţii laparoscopice la Spitalul Elias din Bucureşti.
Regizor, actor şi producător, Nicolaescu s-a născut pe 13 aprilie 1930, în oraşul sud-vestic Târgu-Jiu, judeţul Gorj.
El a fost cel mai bine cunoscut pentru filmele sale istorice, cum ar fi „Mihai Viteazul” apărut pe ecrane în 1970. În ianuarie 2010, filmul s-a clasat pe locul al treilea într-un clasament realizat de website-ul IMDb (Internet Movie Data base), la categoria „Filme istorice,” producţia sa devenind cel mai vizionat film românesc la nivel mondial.
Având în vedere numărul producţiilor sale (peste 50 de filme artistice), Sergiu Nicolaescu este de departe cel mai productiv regizor român, în acelaşi timp fiind comparat cu cei mai activi cineaşti la nivel mondial.
Multe dintre filmele sale, printre care „Mihai Viteazul”, „Ultimul cartuş”, „Zile fierbinţi” şi „Revanşa”, au rulat şi în China, unde au fost bine primite.
După schimbarea sistemului social în 1989, Nicolaescu a început să se implice în viaţa politică şi a devenit senator din partea Frontului Salvării Naţionale, iar ulterior a Partidului Social Democrat, aminteşte Xinhua.
Etichete:AGENTIILE DE PRESA STRAINE REFLECTA DECESUL REGIZORULUI SERGIU NICOLAESCU!
UNJR CERE PUBLIC CSM CA ALEGEREA CONDUCERII CSMK SA FIE PROGRAMATA PENTRU VINERI SA FIE AMANATA!
Uniunea Naţională a Judecătorilor din România (UNJR) cere public Consiliului Superior al Magistraturii (CSM) ca alegerea conducerii CSM, programată pentru vineri, să fie amânată, pentru a oferi posibilitatea unei dezbateri reale a proiectelor candidaţilor, potrivit unui comunicat remis MEDIAFAX.
„Până în acest moment, niciun membru al Consiliului nu şi-a anunţat candidatura, iar pe site-ul oficial al Consiliului nu este publicat niciun anunţ în acest sens”, se precizează în comunicat.
„În acest sens, reamintim că recent Consiliul însuşi, invocând principiul transparenţei, a desfăşurat o procedură publică de audiere a candidaţilor pentru funcţiile de conducere din Parchetul General şi Direcţia Naţională Anticorupţie şi de dezbatere a proiectelor acestora. În mod evident, o procedură similară trebuie urmată şi în cazul alegerii conducerii CSM, fiind de datoria Consiliului să fie consecvent cu propriile declaraţii şi acţiuni”, se mai arată în comunicat.
În acest context, UNJR solicită în mod ferm tuturor membrilor aleşi ai CSM „să acţioneze în conformitate cu interesul magistraţilor prin votul cărora au ajuns în aceste funcţii publice”.
La şedinţă şi-a anunţat participarea şi preşedintele Traian Băsescu.
Nu există vreo interdicţie prevăzută de lege cu privire la posibilitatea unui procuror de a fi preşedinte al CSM. De asemenea, acest lucru nu ridică probleme de constituţionalitate, susţin membri ai CSM.
„Pe lângă alte motive acest lucru ţine şi de aritmetica simplă. În CSM sunt nouă judecători aleşi şi doar cinci procurori. Mai mult, în acest moment în CSM sunt doar patru procurori aleşi, întrucât un post este vacant prin demisia domnului Bălan George. Numărul judecătorilor din CSM este de zece, la cei aleşi adăugându-se şi presedintele Înaltei Curţi de Casaţie şi Justiţie (ICCJ)”, susţine judecătorul Neacşu, într-o postare pe facebook.
Judecătorul Neacşu afirmă că instanţele şi judecatorii ar percepe extrem de negativ alegerea unui coleg procuror la conducerea CSM. „Nu pot spune aici mai multe, dar in percepţia sistemului judiciar acest lucru va însemna renunţarea judecătorilor la mandatul pentru care au fost aleşi”, mai scrie judecătorul Adrian Neacşu.
Totuşi, pentru şedinţa de joi, esta dată certă candidatura unui judecător pentru funcţia de preşedinte al CSM.
Surse din magistratură spun că judecătorul ar fi Mircea Aron.
În situaţia în care judecătorul Mircea Aron, reprezentantul ICCJ în Consiliu, şi-ar depune candidatura, Livia Stanciu „ar fi pusă într-o situaţie neconfortabilă”, afirmă surse din magistratură. Concret, Livia Stanciu nu ar putea refuza să-i dea votul colegului său de la ICCJ, Mircea Aron, mai ales că în 2013 îi expiră mandatul de preşedintă a instanţei supreme şi are nevoie de avizul Consiliului pentru a fi reînvestită în această funcţie.
Experienţa ultimilor ani a relevat faptul că în ziua alegerilor au existat magistraţi care şi-au anunţat candidatura pentru conducerea CSM, astfel că şi în şedinţa de joi sunt aşteptate candidaturi, iar membrii Consiliului Superior al Magistraturii vor decide cine le va fi preşedinte şi vicepreşedinte pentru următorul an.
Etichete:UNJR CERE PUBLIC CSM CA ALEGEREA CONDUCERII CSM PROGRAMATA VINERI SA FIE AMANATA!
a Selectează categorie afaceri (1) anchete (3) economie si relatii internationale (3) Filozofie (1) Fără categorie (1) istorie (2) MARTURII DESPRE REVOLUTIA DIN TIMISOARA (2) MUSICA (1) muzica (1) Politica (77.044) religie (1) ROMANIA PITOREASCA (1) Uncategorized (217)

References: CSM 
 CSM 
 CSM 
 CSM 
 CSM 
 ICCJ 
 CSM 
 CSM